Dette lille studio er et dejligt udgangspunkt, når man skal opleve Paris. Selve lejligheden er meget funktionelt indrettet og her er alt, man har brug for (selv et skønt badeværelse, hvilket slet ikke er en selvfølge i Paris!). Lejligheden er stille, og når vejret tillader det, er den lille tilhørende terrasse en stor tilskrivning.
Kvarteret byder på adskillige spændende områder, hvor man både kan finde mindre lokale caféer, masser af spisesteder og det interessante hipster-område langs kanalen Quai de Valmy. Hvis man fra lufthavnen ankommer til Gare du Nord, kan man sagtens gå til lejligheden, hvorfra der også er kort afstand til blandt andet det hyggelige Marais-kvarter. For første gang prøvede vi at leje cykler, og det var en virkelig god oplevelse. Bycyklerne 'Velib', fungerer utroligt godt, og med dem får man en væsentlig større rækkevidde i den store by.
Alice og Brian er virkelig fantastiske værter, så både de og lejligheden får de bedste anbefalinger fra os. Vi kommer gerne tilbage en anden gang.